Competència comunicativa i raonament crític:
Queden exempts de realitzar la PAP:
* Obtenir una nota igual o superior a 5 punts, com a resultat de la mitjana aritmètica de les matèries de Llengua Catalana i de Llengua Castellana de la fase general de la PAU o de la fase general de les proves per a més grans de 25 i de 45 anys, sempre i quan les notes particulars d'aquestes matèries siguin iguals o superiors a 4 punts.
La matrícula es fa al portal d'accés a la universitat
Has de comprovar que el pagament està fet correctament, l'estat de la teva matrícula ha de ser "Matrícula vàlida".
Si gaudeixes d'una reducció o una exempció de l'import de la taxa, has d'acreditar la documentació dintre del termini de matrícula.
L'horari és per ambdues convocatòries.
Has de portar sempre el full de matrícula i el DNI, NIE o passaport per tal d'identificar-te en qualsevol moment de la prova a requeriment de qualsevol membre del tribunal.
Si necessites acreditar l'assistència a la prova, pots sol·licitar el justificant corresponent al president o a la presidenta del tribunal.
En el moment de la matrícula pots triar entre 5 seus d'examen (Barcelona, Bellaterra, Girona, Lleida i Tarragona), independentment de la universitat on vulguis estudiar el grau.
L'estudiant que no es pugui examinar el dia establert per a la convocatòria ordinària, si es troba en algun dels supòsits següents, podrà examinar-se en la convocatòria extraordinària i, en el cas de superar la PAP, l'apte de la prova es tindrà en compte com a convocatòria ordinària, és a dir, per a la convocatòria de juny de la preinscripció universitària.
Supòsits d'incidència amb antelació
En aquests supòsits cal aportar la documentació que acrediti la incidència durant el termini de matrícula.
Supòsits d'incidència el mateix dia de la prova
Documentació acreditativa: original o còpia del certificat d'ingrés hospitalari o bé, un informe mèdic expedit pel centre d'atenció primària de referència o pel servei d'urgències d'un hospital en el qual s'indiqui que l'estudiant no es troba en condicions d'examinar-se en la data fixada.
Documentació acreditativa: original o còpia del certificat de defunció o d'ingrés i el document que acrediti el parentiu entre l'examinand i la persona difunta o ingressada.
Documentació acreditativa: original de l'atestat policial en cas d'accident de trànsit o bé, en cas d'avaria, original del document de la companyia d'assegurances on consti l'hora i l'incident que motivi el retard.
Documentació acreditativa: original o còpia del certificat del responsable de servei corresponent (cap d'estació, cap de la línia o equivalent).
En aquests supòsits cal aportar la documentació el primer dia feiner següent a la data de la prova a l'Oficina d'Accés a la Universitat o a qualsevol de les seves seus.
La qualificació final de la PAP és Apte o No apte.
La PAP es considera superada (Apte) quan aquesta qualificació final és igual o superior a cinc punts sobre deu.
Aquesta qualificació final s'obté de la mitjana aritmètica d'ambdós exàmens.
Per poder fer mitjana cal que cadascun dels exàmens tingui una qualificació igual o superior a quatre punts sobre deu.
Un cop superada, la PAP té validesa indefinida.
Hi ha dues convocatòries anuals: ordinària al mes d'abril i extraordinària al mes de juliol *.
S'ha de realitzar la matrícula al portal d'accés a la universitat dintre dels terminis establerts.
* Els estudiants que superin la PAP en convocatòria ordinària podran acreditar aquest resultat a partir de la convocatòria de juny de la preinscripció universitària.
* Els estudiants que superin la PAP en convocatòria extraordinària podran acreditar aquest resultat a partir de la convocatòria de setembre de la preinscripció universitària.
El resultat de la prova es pot consultar al portal d'accés a la universitat, segons el termini establert al calendari, i descarregar un certificat del resultat amb codi segur de verificació (CSV).
La sol·licitud de revisió del resultat de la prova es fa al portal d'accés a la universitat en el termini establert al calendari.
Els exàmens sobre els quals es sol·liciti revisió seran corregits per professorat de la matèria diferent de qui va fer la primera correcció.
Si has sol·licitat revisió de les qualificacions i vols visualitzar els exàmens, pots fer la corresponent sol·licitud a l' Oficina d'Accés a la Universitat o a qualsevol de les seves seus dintre del termini establert a l'apartat "Calendari".
En cas de no poder fer la sol·licitud personalment, pots enviar un missatge de correu electrònic a la Bústia de contacte de l'Oficina d'Accés a la Universitat, amb l'assumpte "Visualització PAP Educació", dintre del termini establert.
En aquest cas, l'objectiu de la cita és únicament veure els exàmens dels quals has demanat revisió i en cap cas es parlarà sobre els criteris de correcció ni es modificarà la teva nota.
El dia de visualització es comunicarà per correu electrònic.
Els estudiants de batxillerat i de CFGS de fora de Catalunya o els estudiants de sistemes educatius estrangers poden sol·licitar els enunciats en castellà i respondre en castellà.
Aquests estudiants hauran de fer una sol·licitud durant el termini de matrícula de la PAP a l' Oficina d'Accés a la Universitat o a qualsevol de les seves seus i lliurar la documentació que ho acrediti (Títol de batxillerat, títol de CFGS, certificat del centre de CFGS, etc.).
També poden disposar de la prova en castellà, els estudiants de 2n de batxillerat de Catalunya que estiguin exempts de la matèria de Llengua Catalana a la PAU pel Departament d'Educació.
Si el centre ho ha comunicat i acreditat a l'Oficina d'Accés a la Universitat, no cal que presentin cap documentació.
Els estudiants de sistemes educatius de València o de les Illes Balears poden decidir examinar-se en català o en castellà.
En cas de voler fer-ho en castellà, ho han de sol·licitar a l'Oficina d'Accés a la Universitat o a qualsevol de les seves seus, durant el termini de matrícula.
La resta d'estudiants tindran la prova en català i hauran de respondre en català.
Els estudiants amb discapacitat o amb necessitats específiques de suport educatiu poden sol·licitar l'ampliació horària de 30 minuts per a cada examen i/o adaptacions específiques.
En el cas dels estudiants amb necessitats específiques de suport educatiu, els criteris de correcció de la prova de Competència comunicativa i raonament crític (CCIRC) seguiran la pauta dels criteris establerts per a la PAU.
Els estudiants en aquesta situació han de presentar una sol·licitud durant el termini de matrícula de la PAP a l' Oficina d'Accés a la Universitat o a qualsevol de les seves seus i lliurar la documentació que acrediti la seva condició.
Els estudiants de 2n de batxillerat de Catalunya que el centre hagi fet arribar a l' Oficina d'Accés a la Universitat la documentació i/o les adaptacions específiques per la PAU, no cal que presentin cap documentació.